ડેકોરેશનની થીમ વિશે માહિતી આપતાં પ્રકાશ વ્યાસે કહ્યું હતું કે ‘અમે આ ઉત્સવમાં સમયચક્રની થીમ પર ડેકોરેશન કર્યું છે. એમાં અમે છેલ્લાં પચીસ વર્ષમાં અમારા પરિવારની અવસાન પામેલી વ્યક્તિઓને શ્રદ્ધાંજલિ આપી છે. મારા પરદાદા સુધીના અમારા પરિવારનાં નામ, મારા કાકા, ફોઈબા, બહેન-બનેવીની જેમ અમારી સાથે જેમના લોહીના સંબંધો હતા, જેઓ અમારી સાથે ગણેશોત્સવની ઉજવણી કરતા હતા અને આજે અમારી વચ્ચે નથી એ બધાનાં નામ અમે ડેકોરેશનમાં અંકિત કર્યા છે. એ સિવાય અમે પચીસ વર્ષમાં કરેલા ગણપતિના ડેકોરેશનની ફોટોફ્રેમ બનાવીને લગાડી છે. આમ અમે અમારાં જૂનાં સંસ્મરણો તાજાં કર્યા છે. અમે ૫૦ વર્ષની ઉજવણી સમયે ખૂબ જ ઉત્તમ પ્રકારનું ડેકોરેશન કર્યું હતું.’